Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 1 Pv 280/12/4404	Nové Zámky, 11.6.2013
EEČ : 2-33-58-2013

U Z N E S E N I E

Trestná vec:	obvinený XXXXX 
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Dňa 04.03.2012, v čase o 19.00 h, v katastri obce Bíňa, pred železničným priecestím, nachádzajúcim sa na ceste III/51012,medzi obcami Keť a Bíňa,rozbil hodením kameňa dva kusy bočných okien na linkovom autobuse zn. Crossaway, NZ 075 DG, ktorý smeroval z obce Veľké Ludince do obce Bíňa, čím pre Slovenskú autobusovú dopravu XXXXX a. s. XXXXX, XXXXX, spôsobil škodu vo výške 1.959,29 €, pretože obvinený nebol v čase činu pre nepríčetnosť trestne zodpovedný.

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením povereného príslušníka Obvodného oddelenia PZ Štúrovo ČVS: ORP-375/Št-NZ-2012  zo  dňa  03.04.2012  bolo  podľa § 199  odsek  1   Trestného 
poriadku začaté trestné stíhanie a ďalším uznesením tej istej spisovej značky zo dňa 08.06.2012 podľa § 206 odsek 1 Trestného poriadku bolo vznesené obvinenie XXXXX pre prečin poškodzovania cudzej veci podľa § 245 odsek 1 Trestného zákona na tom skutkovom základe, že dňa 04.03.2012, v čase o 19.00 h, v katastri obce Bíňa, pred železničným priecestím, nachádzajúcim sa na ceste III/51012,medzi obcami Keť a Bíňa, rozbil hodením kameňa dva kusy bočných okien na linkovom autobuse zn. Crossaway, NZ 075 DG, ktorý smeroval z obce Veľké Ludince do obce Bíňa, čím pre Slovenskú autobusovú dopravu XXXXX a. s. XXXXX, XXXXX, spôsobil škodu vo výške 1.959,29 €.
	V priebehu skráteného vyšetrovania bol vypočutý obvinený XXXXX, ktorý využil svoje právo nevypovedať a ku skutku sa nevyjadril. Zo spáchania skutku je obvinený usvedčený výpoveďami splnomocneného zástupcu poškodenej spoločnosti XXXXX, svedkov: XXXXX a XXXXX, ako aj listinnými dôkazmi.
	Poverený príslušník do konania pribral znalcov - psychiatrov za účelom vyšetrenia duševného stavu obvineného. Zo záverov podaného znaleckého posudku zisťujem, že obvinený XXXXX v čase spáchania skutku trpel duševnou poruchou, a to akútnou schizoformnou psychotickou poruchou. Duševná porucha mala vplyv na jeho ovládaciu a rozpoznávaciu schopnosť. Obvinený XXXXX v čase spáchania trestného činu nemohol rozpoznať nebezpečenstvo svojho konania pre spoločnosť, jeho rozpoznávacia schopnosť bola úplne vymiznutá.
	Obvinený XXXXX v čase spáchania trestného činu nemohol svoje konanie ovládať, jeho ovládacia schopnosť bola úplne vymiznutá. Podľa znalcov obvinený XXXXX ani v súčasnosti nedokáže v plnej miere chápať zmysel trestného konania vedeného voči svojej osobe a ani význam eventuálneho trestného postihu. Pobyt obvineného XXXXX na slobode by mohol byť bez adekvátnej psychiatrickej liečby potenciálne nebezpečný, preto znalci navrhujú uloženie ochranného psychiatrického liečenia ambulantnou formou.
	Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Sopkuliaková
prokurátorka